| **Arūnas Dulkys** |
| --- |
|  |
| Gimė | 1972 m. spalio 28 d. (50 metų)Šilutė |
| Sutuoktinis (-ė) | Dalia Dulkienė |
| Vaikai | Kotryna, Barbora, Ditė |
| Lietuvos Respublikos sveikatos apsaugos ministras |
| Ėjo pareigas | Nuo 2020 m. gruodžio 11 d. |
| Ankstesnis | Aurelijus Veryga |
| Lietuvos Respublikos valstybės kontrolierius |
| Ėjo pareigas | 2015 m. balandžio 14 d. –  2020 m. |
| Ankstesnis | Giedrė Švedienė |
| Vėlesnis | Mindaugas Macijauskas |
|  |
| Išsilavinimas | Socialinių mokslų daktaras |

2020 m.
**Arūnas Dulkys** (g. 1972 m. spalio 28 d. Šilutėje) – Lietuvos ekonomistas, valstybės tarnautojas, politikas.

Nuo 2020 m. Sveikatos apsaugos ministerijos ministras Ingridos Šimonytės Vyriausybėje.

Biografija
----------

1979–1990 m. lankė Raseinių 2-ąją vidurinę mokyklą. 1983–1989 m. papildomai lankė Raseinių vaikų muzikos mokyklą.

1990 m. įstojo į VU Ekonomikos fakultetą, studijavo Finansų ir kredito specialybę.

1992 m. pradėjo dirbti Lietuvos banko Vilniaus skyriaus kasininku. 1992–1996 m. LB ėjo komercinių bankų kasos operacijų padalinių kasininko, viršininko padėjėjo, vedėjo, viršininko pareigas.

1995 m. baigė VU, įgijo ekonomisto kvalifikaciją. 1996 m. tapo LB Kasos departamento direktoriumi. 1996–1998 m. valstybės įmonės „Lietuvos monetų kalykla" valdybos narys. 1996–2014 m. LB pinigų projektavimo ir gamybos komisijos narys, konsultantas. 1998–2005 m. buvo šios valdybos pirmininku.  2004–2005 m. dirbo LB valdybos pirmininko konsultantu. 1999–2004 m. buvo konsultantu kuriant trijų dalių dokumentinių filmų ciklą „Iš lito istorijos": „Lietuva. Lithuania. Litas" (režisierius R. Šilinis, 1999); Iš lito istorijos. Banknotai (režisierius R. Šilinis, 2002); „Iš lito istorijos. Monetos" (režisierius R. Šilinis, 2004). 1998–2009 m. rengė pranešimus pinigų gamybos ir euro valiutos klausimais: Interpolo kongresas Lione (Prancūzija, 1998); Valiutų pramonės tiekėjų konferencija Venlo (Nyderlandai, 2000); Valiutų konferencija Sidnėjuje (Australija, 1999); Valiutų konferencija Barselonoje (Ispanija, 2001); Valiutų konferencija Honolulu (JAV, 2002); Vroclavo ekonomikos universiteto tarptautinė konferencija (Lenkija, 2009).

2006–2007 m. Lietuvos Respublikos Seimo Pirmininko patarėjas ekonomikos klausimais, Seimo Pirmininko sekretoriato vadovas.

2006–2010 m. mokėsi ekonomikos doktorantūroje. VU Ekonomikos fakulteto Teorinės ekonomikos katedroje. Moksliniai interesai – Europos ekonominė ir pinigų sąjunga, Lietuvos nacionalinės valiutos (lito) istorija, globalizacija. 2010 m. VU apgynė daktaro disertaciją tema „Euro zonos plėtros politinė ekonomija: asimetrijos ir holistinis požiūris". 2011–2015 m. VU Ekonomikos fakulteto „Teorinės ekonomikos katedros" lektorius.

Nuo 2009 m. Lietuvos ekonomistų asociacijos narys.

2015–2020 m. Valstybės kontrolierius.

2020–2024 m. Sveikatos apsaugos ministerijos ministras.

Įvertinimas
-----------

* 2008 m. – Vlado Jurgučio premijos laureatas.

Bibliografija
-------------

* Dulkys A. Galkus J. „Lietuvos banknotai. Lithuanian banknotes", Vilnius, Lietuvos bankas, 2002.–243 p.
* Dulkys A. Galkus J. Sajauskas S. „Lietuvos monetos. Lithuanian coins", Vilnius, Lietuvos bankas, 2006.–275 p.
* Kropienė R. Kropas S. Dulkys A. „The Problem of Asymmetry in Euro Area Enlargement", Lithuanian Annual Strategic Review 2007, Vilnius, Military Academy of Lithuania, 2008, p. 125–152.
* Dulkys A. „Euro Area Enlargement: Dilemmas And Prospects", Ekonomika, No 84, VU, 2008, p. 40–53.
* Dulkys A. „The Euro Area Enlargement: a Paradigmatic View", Research papers, No.59, Wroclaw University of Economics, 2009, p. 119–131.
* Dulkys A. „Euro Area Enlargement: The Target Date Problem", Ekonomika, No 88, VU, 2009, p. 7–32.
* Czaja J. Dulkys A. „The Euroization of Lithuania and Poland: A Comparison", Ekonomika Nr. 91(3), VU, 2012.
* Čičinskas J. Dulkys A. „Financial Crisis and New Solutions in the European Union: the Case of a Small Country", Lithuanian Annual Strategic Review 2012–2013, Vilnius, Military Academy of Lithuania, 2013, p.  119–143.

Išnašos
-------

1. ↑  *Arūnas Dulkys*. Visuotinė lietuvių enciklopedija. Nuoroda tikrinta 2021-10-09.
2. 1 2 3 4  „Arūnas Dulkys" Archyvuota kopija 2021-04-11 iš Wayback Machine projekto. sam.lrv.lt. Nuoroda tikrinta 2021-03-22.
3. 1 2 3 4 5 6 7  Greta Burlėgaitė. „Kandidatas į sveikatos ministrus: G. Nausėdai neįtikęs ekonomikos mokslų daktaras, turintis ir politinio darbo patirties". alfa.lt. Nuoroda tikrinta 2021-02-11.
4. 1 2 3 4 5 6 7 8  DULKYS ARŪNAS Archyvuota kopija 2021-05-10 iš Wayback Machine projekto.. Kas yra kas Lietuvoje 2018. Nuoroda tikrinta 2021-03-22.
5. ↑  Gyvenimo aprašymas, lrs.lt.


| Politinis postas |
| --- |
| Prieš tai:**Giedrė Švedienė** | **Lietuvos Respublikos valstybės kontrolė**2015 - 2020 m. | Po to:**Mindaugas Macijauskas** |